google/wiki40b huggingface dataset:
ทารกออกแบบ

ทารกออกแบบ (อังกฤษ: designer baby) หมายถึงตัวอ่อนมนุษย์ที่ผ่านการดัดแปลงพันธุกรรมเพื่อให้เกิดลักษณะที่พึงประสงค์ ทางทฤษฎีอาจทำได้หลายวิธี เช่น ยีนบำบัดแบบคริสเปอร์ หรืออื่นๆ เทคโนโลยีนี้ยังเป็นที่ถกเถียงในประเด็นด้านจริยธรรม ว่าด้วยสุพันธุศาสตร์ และการสร้างมนุษย์ที่เหนือกว่าที่อาจมาทดแทนมนุษย์ปัจจุบัน

การวินิจฉัยทางพันธุกรรมก่อนการฝังตัว

การวินิจฉัยทางพันธุกรรมก่อนการฝังตัว (อังกฤษ: preimplantation genetic diagnosis) หรือการตรวจคัดกรองตัวอ่อน เป็นหัตถการทางการแพทย์อย่างหนึ่งที่ทำกับตัวอ่อนที่ยังไม่ได้ฝังตัว หรือบางครั้งอาจทำกับเซลล์ไข่ก่อนปฏิสนธิ วิธีนี้ช่วยค้นหาและระบุตำแหน่งของความผิดปกติทางพันธุกรรมในระยะแรกของตัวอ่อนซึ่งผ่านการปฏิสนธิในหลอดทดลองมาใหม่ๆ เมื่อเซลล์ตัวอ่อนแบ่งตัวถึงระดับหนึ่งก็จะถูกดึงเอาเซลล์ที่แบ่งตัวแล้วบางส่วนออกมาตรวจหาจีโนมของตัวอ่อนนั้น
วิธีนี้ช่วยให้แพทย์หรือนักวิทยาศาสตร์สามารถทราบยีนที่เสียหายหรือยีนที่กลายพันธุ์แล้วทำให้เกิดโรคในเซลล์ไข่หรือในตัวอ่อนได้ด้วยวิธีต่างๆ เช่น in-situ hybridization ซึ่งจะทำให้สามารถเห็นลำดับนิวคลีโอไทด์บนยีนที่ช่วยให้สามารถตรวจพบความผิดปกติทางพันธุกรรมได้
อำเภอท่าตูม

ประวัติ

ชุมชนอำเภอท่าตูมเป็นชุมชนเก่าแก่ดั้งเดิมตั้งแต่ปลายสมัยเจนละ (ยุคศตวรรษที่ 12-13) ที่มีการปกครองที่อิสานปุระ (สุรินทร์) เมื่อสมัยของพระเจ้าชัยวรมันที่ 2 ประกาศลัทธิเทวราชาและสถาปนาอาณาจักรอังกอร์ ได้มีการแผ่ขยายการปกครองออกไปอย่างกว้างขวาง การนับถือเทวนิยมดังกล่าว จะมีการสร้างเทวสถานในการประกอบพิธี และปราสาทที่พำนักของผู้แสวงบุญทั่วไป ในการไปมาหาสู่ระหว่างเมืองสำคัญต่าง ๆ ในสมัยนั้นจะติดต่อกันทั้งในทางบกและทางน้ำซึ่งเป็นไปในรูปแบบของการส่งส่วย การส่งเครื่องราชบรรณาการ การแลกเปลี่ยนผลิตผลการค้าขาย ตลอดจนการยกกองทัพไปรบ การติดต่อระหว่างเมืองในแดนอีสานตอนล่าง จึงเป็นทางเรือเป็นส่วนใหญ่ ซึ่งในการล่องเรือดังกล่าวตามแม่น้ำนั้นจะมีการติดต่อทางด้านนครจำปาศักดิ์ ปากเซ และฝั่งแม่น้ำโขง (เจนละบก) และทางด้านนครธม นครวัด กำปงจาม กำปงฉนังมาตามลำน้ำ เพื่อติดต่อเมืองพิมาย
จากการเดินทางรอนแรมมาถึงที่ตั้งบริเวณอำเภอท่าตูมในปัจจุบัน คณะเดินทางได้มาตั้งค่ายพักแรมที่บริเวณริมฝั่งที่มีต้นมะม่วงใหญ่ จึงได้ตั้งค่ายพักแรมและสร้างเป็นที่พักชั่วคราว และเรียกที่พักแรมนี้ว่า "กำปงสวาย" (ท่ามะม่วง) ชุมชนกำปงสวายได้ดำรงอยู่เรื่อยมาแม้ว่าเมื่ออาณาจักรเจนละและขอมโบราณจะเสื่อมอำนาจลง จนเมื่อสมัยรัชกาลที่ 2 และรัชกาลที่ 3 แห่งกรุงรัตนโกสินทร์ ได้มีการรบพุ่งกันระหว่างไทยกับกัมพูชาอีก ไทยได้อพยพชาวกัมพูชาบางส่วนเข้ามาในประเทศไทย ชาวกัมพูชาที่มีเชื้อสายเดิมก็ได้อพยพมาอยู่ในชุมชนกำปงสวายนี้ ได้เปลี่ยนมาเป็น "พงสวาย" ในปัจจุบัน (หมู่ที่ 13 ตำบลท่าตูม) ประมาณปี พ.ศ. 2330 อำเภอท่าตูมได้มีการอพยพมาบริเวณปากน้ำมูลและชี มาบรรจบกันโดยชาวกูย (ส่วย) ซึ่งอพยพมาจากแคว้นจำปาศักดิ์เป็นพวกที่รักสงบ รักธรรมชาติ มีความชำนาญในการเลี้ยงช้างและการเกษตร เห็นว่าบริเวณดังกล่าวมีต้นโพธิ์ ซึ่งเป็นอาหารของช้างมาก มีทำเลเลี้ยงช้างเหมาะสม จึงได้อพยพมาอาศัยอยู่บริเวณนั้น และเรียกบริเวณนั้นว่า "กระโพ" (ตำบลกระโพในปัจจุบัน) 
ในสมัยรัชกาลที่ 5 บริเวณอำเภอท่าตูมได้ยกขึ้นเป็น อำเภอสุรพิน และขึ้นอยู่กับเจ้าเมืองขุขันธ์ ปี พ.ศ. 2452 ทางราชการเห็นว่าอำเภอสุรพินอยู่ห่างจากเมืองขุขันธ์เป็นระยะทางไกลมาก สร้างความลำบากให้แก่ข้าราชการและราษฎรไปติดต่อราชการ จึงได้พิจารณาให้อำเภอสุรพินมาขึ้นต่อเจ้าเมืองสุรินทร์ และเปลี่ยนชื่อเป็น อำเภออุดรสุรินทร์ ในปี พ.ศ. 2454 ครั้งแรกให้ขึ้นอยู่กับอำเภอเมืองสุรินทร์ มีหลวงแพ่งเป็นนายอำเภอคนแรก ต่อมาปี พ.ศ. 2456 ได้มีการตั้งอำเภออุดรสุรินทร์บริเวณริมฝั่งแม่น้ำมูล บ้านกำปงสวาย แล้วเสร็จเมื่อ พ.ศ. 2465 ขุนสุรสิทธิ์ สาราการ (พิน จรัณยานนท์) ได้รับแต่งตั้งให้เป็นนายอำเภอคนแรก เมื่อเทศาภิบาลได้ตรวจงานอำเภอและชมทิวทัศน์ในแม่น้ำที่แพหน้าที่ว่าการได้พลาดตกลงน้ำเสียงดังตูม ชาวบ้านจึงเรียกท่าแห่งนั้นว่า "ท่าตูม" และเนื่องจากท่าแห่งนั้นเป็นที่ตั้งอำเภอด้วย จึงเรียกที่ว่าการอำเภอท่าตูมมาจนติดปาก 
ต่อมาสมัยสงครามเอเชียบูรพา (พ.ศ. 2498) ทางราชการมีคำสั่งให้อำเภอจัดทำสนามบินฉุกเฉิน อำเภอได้แผ้วถางที่สาธารณะ หมู่ที่ 7 ตำบลท่าตูมเป็นสนามบิน หลังจากสิ้นสงครามทางคณะกรรมการอำเภอเห็นว่า ที่ว่าการอำเภอดั้งเดิมอยู่กลางชุมชนมีความแออัดคับแคบ ขยายส่วนราชการต่าง ๆ ไม่ได้ จึงได้ย้ายมาตั้งที่สนามบิน (บริเวณอำเภอปัจจุบัน) และเนื่องจากการเรียกกันจนติดปากว่าอำเภอท่าตูม จึงได้เปลี่ยนชื่อจากอำเภออุดรสุรินทร์มาเป็น อำเภอท่าตูม
วงศ์ส้ม

ลักษณะเด่น

พืชส่วนใหญ่ในสกุลจะเป็นไม้ต้นหรือไม้พุ่ม มีไม้ล้มลุกอยู่ไม่กี่ชนิด มักมีกลิ่นจากต่อมที่ใบ หรือบางชนิดอาจที่ต่อมที่หนาม ใบมักจะเป็นใบประกอบที่อยู่ตรงข้ามกันและไม่มีหูใบ
ดอกไม่มีใบประดับ ขึ้นเดี่ยวๆหรือเป็นช่อกระจุก น้อยชนิดที่จะขึ้นเป็นช่อกระจะ และมักจะอาศัยแมลงช่วยถ่ายเรณูเป็นหลัก ลักษณะเป็นดอกสมมาตรตามรัศมีหรือสมมาตรด้านข้าง และโดยปกติจะเป็นดอกสมบูรณ์เพศ มีกลีบดอกและกลีบเลี้ยง 4-5 กลีบ บางครั้งอาจมี 3 กลีบ และเกสรตัวผู้ 8-10 อัน
ผลของพืชในวงศ์ Rutaceae มีหลากหลายลักษณะ ทั้งแบบ Berry Drupe Hesperidium Samara Capsule และ Follicle และมีจำนวนเมล็ดแตกต่างกันออกไป

การจำแนก

พืชในวงศ์นี้มีความสัมพันธ์อย่างใกล้ชิดกับวงศ์ Sapindaceae Simaroubaceae และ Meliaceae และยังจัดอยู่ในอันดับเดียวกันทั้งหมด แม้ว่าในบางระบบจะแยกอันดับนี้ออกเป็น Rutales และ Sapindales

ชนิดที่สำคัญ

พืชในวงศ์นี้มีความสำคัญทางเศรษฐกิจของภูมิภาคเขตร้อนซึ่งเป็นแหล่งของพืชผลในสกุล Citrus เช่น ส้ม มะนาว Kumquat Mandarine และ Grapefruit และพืชผลในสกุลอื่นๆ เช่น ละมุดขาว (Casimiroa edulis) และมะตูม (Aegle marmelos) มีหลายชนิดที่ใช้ในอุตสาหกรรมน้ำหอม เช่น Boronia megastigmaจากออสเตรเลียตะวันตก
จงกลกิ่งเทียน

ละครโทรทัศน์

ผลิตโดย :   บริษัท ทีวีซีน จำกัด
บทประพันธ์ : แก้วเก้า
บทโทรทัศน์ : เอกลิขิต
กำกับการแสดงโดย : อดุลย์ บุญบุตร
ออกอากาศทาง : ไทยทีวีสีช่อง 3
เริ่มตอนแรก : วันศุกร์ที่ 26 มีนาคม พ.ศ. 2553-วันอาทิตย์ที่ 18 เมษายน พ.ศ. 2553
รามา ปราชญ์เจ้าปัญญา

เนื้อเรื่อง

ละครโทรทัศน์เรื่องนี้เล่าถึง ปราชญ์สุดกวน กับ ก๊วนสุดเกรียน นำโดย ปราชญ์รามากฤษณะ ผู้แก้ไขปัญหาด้วยสมอง ต้องมาต่อกรกับนักบวชเจ้าเล่ห์แสนกลอย่าง ราชครูทัตจารยะ นักสร้างปัญหาวุ่นวายไร้ความยุติธรรม สงครามประสาทและความวุ่นวายจึงได้เกิดขึ้นที่ราชสำนักแห่งนี้!
ทามะ (แมว)

ทามะ (ญี่ปุ่น: たま; 29 เมษายน ค.ศ. 1999 – 22 มิถุนายน ค.ศ. 2015) เป็นแมวสามสีเพศเมียซึ่งเป็นนายสถานีรถไฟของสถานีคิชิ เมืองคิโนกาวะ จังหวัดวากายามะ ประเทศญี่ปุ่น
เดือนเมษายน ค.ศ. 2006 บริษัทรถไฟฟ้าแขวงวากายามะได้ปรับปรุงสถานีทั้งหมดบนเส้นทางสายคิชิกาวะจากแบบที่ใช้คนควบคุม เป็นแบบที่ไม่ต้องใช้คนควบคุม เพื่อลดค่าใช้จ่าย นายสถานีของสถานีรถไฟเหล่านี้จะเลือกมาจากลูกจ้างของธุรกิจท้องถิ่นที่อยู่ใกล้เคียงกับสถานีนั้น ๆ สำหรับสถานีคิชิ ผู้ได้รับเลือกเป็นนายสถานีคือ โทชิโกะ โคยามะ เจ้าของร้านขายของชำที่อยู่ใกล้เคียง โคยามะได้เลี้ยงแมวทามะเอาไว้ รวมถึงแมวจรจัดอื่น ๆ อีกหลายตัว โดยไปให้ข้าวพวกมันกินที่บริเวณสถานี
เดือนมกราคม ค.ศ. 2007 บริษัทเดินรถไฟได้ประกาศให้ทามะ เป็นนายสถานีรถไฟอย่างเป็นทางการ ในฐานะนายสถานี หน้าที่ของทามะคือการต้อนรับผู้โดยสาร ตำแหน่งนี้มาพร้อมกับหมวกประจำตำแหน่งนายสถานี ทามะได้รับเงินเดือนเป็นอาหารแมวจากบริษัทรถไฟโดยไม่เสียค่าใช้จ่าย
ผลจากการประกาศแต่งตั้งทามะ ทำให้อัตราการโดยสารรถไฟเพิ่มขึ้นทันที 17% เมื่อเปรียบเทียบกับเดือนมกราคม ค.ศ. 2006 เมื่อถึงเดือนมีนาคม ค.ศ. 2007 อัตราการโดยสารรถไฟก็ยังสูงกว่าช่วงเดียวกันของปีก่อนถึง 10% ผลจากการศึกษาประมาณว่า ชุมชนโดยรอบสถานีรถไฟของทามะมีเงินหมุนเวียนเพิ่มขึ้น 1,100 ล้านเยน  ในเดือนมกราคม ค.ศ. 2008 ทามะได้รับการเลื่อนขั้นให้เป็น "ซูเปอร์นายสถานีรถไฟ" (super station master) ในงานเฉลิมฉลองครบรอบปี โดยมีประธานบริษัทเดินรถไฟและนายกเทศมนตรีมาร่วมงาน ผลจากการเลื่อนขั้นครั้งนี้ทำให้ทามะได้เป็น "ผู้หญิงเพียงคนเดียวในตำแหน่งบริหาร" ของบริษัทเดินรถไฟแห่งนั้น ตำแหน่งใหม่นี้มี "สำนักงาน" ประจำด้วย โดยดัดแปลงจากห้องจำหน่ายตั๋ว และติดตั้งถาดทรายแมวเอาไว้ จากนั้นต่อมาในเดือนมกราคม ค.ศ. 2014 ทามะก็ได้รับการเลื่อนขั้นเป็น "อุลตร้านายสถานีรถไฟ" (ultra station master) ส่วนตำแหน่งเดิม "ซูเปอร์นายสถานีรถไฟ" นิตามะที่ประจำอยู่สถานีอิดากิโซะเป็นผู้รับช่วงต่อแทน 
ทีมงานของทามะประกอบด้วยผู้ช่วยนายสถานีสองตัว คือ จิบิ (เกิด 12 พฤษภาคม ค.ศ. 2000) และ มีโกะ (เกิด 3 ตุลาคม ค.ศ. 1998) ทามะได้ปรากฏตัวในสารคดีเกี่ยวกับแมว ชื่อ La Voie du chat ในภาษาฝรั่งเศส และ Katzenlektionen ในภาษาเยอรมัน สร้างโดยนักสร้างภาพยนตร์ชาวอิตาลี Myriam Tonelotto, ออกอากาศทางสถานีโทรทัศน์ยุโรป ARTE ในเดือนเมษายน ค.ศ. 2009
เส้นทางรถไฟสายคิชิกะวะได้ประกาศเปิดตัวตู้ขบวนใหม่ ชื่อ "ทามาเด็นชะ" (รถไฟของทามะ) ซึ่งตกแต่งเป็นลวดลายการ์ตูนเกี่ยวกับทามะทั้งขบวน เริ่มเปิดให้บริการในฤดูใบไม้ผลิ ปี ค.ศ. 2009
เดือนพฤษภาคม ค.ศ. 2015 ทามะต้องหยุดพักงานรักษาตัวเนื่องจากมีอาการโพรงจมูกอักเสบ และต่อมาในวันที่ 22 มิถุนายนปีเดียวกัน ทามะก็เสียชีวิตลงด้วยภาวะหัวใจล้มเหลวเฉียบพลัน รวมอายุได้ 16 ปี (เทียบเท่ากับคนอายุ 80 ปี)
ในปี ค.ศ. 2017 กูเกิล ดูเดิลได้ฉลองวันเกิดครบรอบ 18 ปีให้แก่ทามะ
จัตุรัสทาห์รีร์

จัตุรัสตะหฺรีร์ (อาหรับ: ميدان التحرير‎; อังกฤษ: Tahrir Square; หมายถึง "จัตุรัสการปลดปล่อย") เป็นจัตุรัสสาธารณะขนาดใหญ่ในกรุงไคโร ประเทศอียิปต์  เดิมถูกเรียกว่า จัตุรัสอิสมาอีลิยยะหฺ หลังจากผู้ปกครองสมัยคริสต์ศตวรรษที่ 19 อิสมาอิล ปาชา ผู้ซึ่งมอบหมายให้ก่อสร้างรูปแบบ "กรุงปารีสริมฝั่งแม่น้ำไนล์" ขึ้นเป็นเขตใหม่ของเมือง ภายหลังการปฏิวัติอียิปต์ ค.ศ. 1919 จัตุรัสดังกล่าวได้กลายมาเป็นที่รู้จักกันอย่างกว้างขวางว่า จัตุรัสตะหฺรีร์ (การปลดปล่อย) แต่จัตุรัสยังไม่ได้ถูกเปลี่ยนชื่ออย่างเป็นทางการจนกระทั่งการปฏิวัติอียิปต์ ค.ศ. 1952 ซึ่งเปลี่ยนแปลงการปกครองจากราชาธิปไตยภายใต้รัฐธรรมนูญมาเป็นสาธารณรัฐ
โรคคอพอกตาโปน

อาการทางตา

พยาธิสภาพทางตาเป็นหนึ่งในอาการทั่วไปที่พบบ่อยสุดในโรคคอพอกตาโปน ซึ่งมีคำเรียกได้หลากหลาย ที่พบได้บ่อยคือ Graves' ophthalmopathy โรคตาจากต่อมไทรอยด์เป็นภาวะอักเสบซึ่งส่งผลต่อองค์ประกอบในเบ้าตารวมทั้งกล้ามเนื้อนอกลูกตา (extraocular muscles) และไขมันในเบ้าตา อาการดังกล่าวพบได้บ่อยร่วมกับโรคเกรฟส์ แต่อาจพบได้น้อยมากใน Hashimoto's thyroiditis, ภาวะขาดไทรอยด์ชนิดปฐมภูมิ (primary hypothyroidism) และมะเร็งต่อมไทรอยด์ (thyroid cancer)
อาการทางตาที่จำเพาะกับโรคเกรฟส์ได้แก่การอักเสบของเนื้อเยื่ออ่อน, ตาโปน, กระจกตาสัมผัสภายนอก (corneal exposure) , และการกดเบียดเส้นประสาทตา อาการทั่วไปที่พบได้เช่นหนังตาบนหดรั้งขึ้น และหนังตาบนปิดลงช้ากว่าปกติระหว่างการเพ่งมองลงล่าง

อุบัติการณ์และระบาดวิทยา

โรคนี้เกิดขึ้นบ่อยในผู้หญิง (อัตราส่วนหญิงต่อเพศชายเป็น 7:1) มักเกิดบ่อยในวัยกลางคน (พบได้มากที่สุดในช่วงอายุ 30-50 ปี) แต่พบน้อยในช่วงวัยรุ่น ระหว่างตั้งครรภ์ ระหว่างวัยหมดระดู หรือในคนอายุมากกว่า 50 ปี มีหลักฐานยืนยันค่อนข้างแน่ชัดว่าพบได้บ่อยในครอบครัวที่มีสมาชิกเป็นจึงอาจมีปัจจัยทางพันธุกรรมมาเกี่ยวข้อง ในปัจจุบันยังไม่พบความผิดปกติทางพันธุกรรมของยีนเดี่ยวที่เกี่ยวกับโรคนี้
เกศ (ศาสนาซิกข์)

ในศาสนาซิกข์ "เกศ" คือการปฏิบัติที่ให้เส้นผมและขนเติบโตตามธรรมชาติ โดยไม่ไปตัดหรือโกน เพราะเชื่อว่าเป็นสิ่งสร้างที่พระเป็นเจ้าประทานมาให้ เป็นสิ่งสมบูรณ์ "เกศ" เป็นแนวทางปฏิบัติหนึ่งใน "ก 5 ประการ" ซึ่งริเริ่มโดยคุรุโควินทสิงห์ ในปี 1699 เส้นผมนั้นจะได้รับการหวีวันละสองหน โดยใช้หวีไม้ที่เรียกว่า กังฆา ก่อนจะมัดเป็นจุกที่เรียกว่า "ชุรา" (Jura) หรือ "จุกริศิ" (Rishi knot) จากนั้นจึงสวมทับด้วยผ้าโพกศีรษะ ในบุรุษแบ่งออกเป็นชนิดต่าง ๆ คือ ทัสตาร์ (Dastar) ผ้าโพกทรงที่พบทั่วไป, ปัตกา (Patka) คือผ้าโพกในวัยรุ่นที่ปิดรอบศีรษะ และ ฤมาล (Rumāl) ในเด็กที่ผมสามารถมัดเป็นจุกเดียวเล็ก ๆ บนศีรษะได้ จะใช้ผ้าพันรอบจุดนั้นแทน
วิรัช รัตนเศรษฐ

การทำงาน

วิรัช รัตนเศรษฐ เป็นสมาชิกสภาผู้แทนราษฎร จังหวัดนครราชสีมาหลายสมัย ตั้งแต่ปี พ.ศ. 2529 เป็นต้นมา เคยดำรงตำแหน่งรองหัวหน้าพรรคมหาชน รองเลขาธิการนายกรัฐมนตรีฝ่ายการเมือง และในรัฐบาลของนายชวน หลีกภัย ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ สังกัดพรรคเพื่อไทย ลำดับที่ 32
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26
จากนั้นใน พ.ศ. 2561 นายวิรัชได้ย้ายมาร่วมงานกับ พรรคพลังประชารัฐ พร้อมกับนางทัศนียา นายอธิรัฐ และนายทวิรัฐ บุตรชายคนโตและบุตรชายคนที่ 2 นอกจากนี้นายวิรัชยังได้ร่วมก่อตั้งกลุ่มการเมืองกลุ่มใหม่ที่ชื่อว่า "กลุ่มพลังโคราช" ร่วมกับ 6 อดีต ส.ส. ได้แก่ นาย จำลอง ครุฑขุนทด, นาย สุภรณ์ อัตถาวงศ์, นาย บุญจง วงศ์ไตรรัตน์, นาย อัสนี เชิดชัย, นาย ภิรมย์ พลวิเศษ และ พ.ต.ท. สมชาย เพศประเสริฐ
อำเภออาซาจายา

ประวัติ

อาซาจายา แต่ก่อนเป็นที่รู้จักกันในชื่อ โนโนะก์ (Nonok) เป็นตำบลเล็ก ๆ ที่ได้รับการก่อตั้งขึ้นเมื่อวันที่ 1 ตุลาคม ค.ศ. 1970 ซึ่งอยู่ภายใต้การบริหารของฝ่ายบริหารจัดการแห่งรัฐซาราวัก (Sarawak Administrative Officer; SAO) ซึ่งขณะนั้นมีเจ้าหน้าที่ประจำการในพื้นที่ 2 คน สองปีต่อมา ด้วยเหตุที่ได้มีการสร้างอาคารที่ทำการจากคอนกรีตที่คงทนถาวรกว่าเดิมขึ้น ทำให้มีสถานที่รองรับเจ้าหน้าที่ที่มาปฏิบัติการได้มากขึ้น โดยอาคารที่ทำการดังกล่าวนั้นยังคงถูกใช้งานมาจนถึงทุกวันนี้
ในช่วงแรกเริ่มของการก่อตั้งนั้น ตำบลโนโนะก์จะขึ้นตรงต่อฝ่ายบริการของอำเภอกูชิง ในวันที่ 22 มีนาคม ค.ศ. 1984 ได้มีการเปลี่ยนชื่อมาเป็นตำบลอาซาจายา ต่อมาในปี ค.ศ. 1993 ตำบลซามาราฮัน ซึ่งอยู่ภายใต้การบริหารจัดการของอำเภอกูชิงเช่นเดียวกัน ได้รับการยกฐานะขึ้นเป็นอำเภอซามาราฮัน ทำให้ตำบลอาซาจายาได้รับการโอนย้ายไปขึ้นกับอำเภอซามาราฮัน จนได้รับการยกฐานะเป็นอำเภออาซาจายาในวันที่ 31 ธันวาคม ค.ศ. 1999

การศึกษา

ในอำเภออาซาจายามีโรงเรียนระดับประถมศึกษาอยู่ไม่มากนัก อาทิ โรงเรียนประถมศึกษาชุงหัวอาซาจายา (SJK Chung Hua Asajaya), โรงเรียนประถมศึกษาอาซาจายาอูลู (SK Asajaya Ulu), โรงเรียนประถมศึกษาชุงหัวเซอเมอรา (SJK Chung Hua Semera), โรงเรียนประถมศึกษาชุงหัวเจอมูกัน (SJK Chung Hua Jemukan) มีโรงเรียนระดับมัธยมศึกษา 3 แห่ง คือ โรงเรียนมัธยมศึกษาเปอซันเตร็น (SMK Pesantren) ซึ่งเปิดรับเฉพาะนักเรียนที่เป็นมุสลิมเท่านั้น, โรงเรียนมัธยมศึกษาอาซาจายา (SMK Asajaya) และโรงเรียนมัธยมศึกษาเซอเมอรา (SMK Semera). นักเรียนชั้นประธมศึกษาปีที่ 6 ที่ผ่านการสอบประเมินผลระดับชาติ (Ujian Permeriksaan Sekolah Rendah; UPSR) จะสามารถเลือกโรงเรียนระดับมัธยมศึกษาที่จะเข้าเรียนต่อได้ ส่วนนักเรียนที่สอบไม่ผ่านเกณฑ์ดังกล่าวต้องเข้าเรียนระดับชั้นมัธยมศึกษาที่โรงเรียนอาซาจายา (SMK Asajaya) ซึ่งเป็นโรงเรียนเดียวในพื้นที่ที่เปิดสอนหลักสูตรเพื่อเตรียมนักเรียนให้พร้อมสำหรับเริ่มเรียนในระดับมัธยมศึกษา (Transition class)

ภาษา

ภาษาที่ใช้ในอำเภออาซาจายาจะขึ้นกับกลุ่มชาติพันธุ์นั้น เช่น ภาษามาเลเซีย ภาษาจีน ภาษาอีบัน ภาษาฮักกา ภาษาจีนแต้จิ๋ว ภาษาจีนฮกเกี้ยน เป็นต้น
สมเด็จพระรัษฎาธิราช

พระราชประวัติ

สมเด็จพระรัษฎาธิราช เสด็จพระราชสมภพปี พ.ศ. 2072 เป็นพระราชโอรสในสมเด็จพระบรมราชาธิราชที่ 4 เมื่อพระราชบิดาเสด็จสวรรคตในปี พ.ศ. 2076 จึงขึ้นครองราชสมบัติแทน แต่ครองราชย์ได้เพียง 5 เดือน ตรงกับ พ.ศ. 2077 พระไชยราชาก็ชิงราชสมบัติแล้วนำพระองค์ไปสำเร็จโทษ
ศรัณย์รัชต์ ดีน

ชีวิตส่วนตัว

ลีเดียสมรสกับกับ แมทธิว ดีน ฉันทวานิช นักร้อง นักแสดงลูกครึ่งไทย-อังกฤษ เมื่อปี พ.ศ. 2558 หลังจากคบหาดูใจกันมา 10 ปี ปัจจุบัน แมทธิวกับลีเดียมีบุตร-ธิดาร่วมกัน 2 คน
บุตรคนที่ 1 เป็นเพศชาย ชื่อ ด.ช. ธาวิน ดีน หรือ น้องดีแลน เกิดเมื่อวันอังคาร ที่ 19 กรกฎาคม พ.ศ. 2559 (3 ปี 53 วัน) ที่ โรงพยาบาลบำรุงราษฎร์ อินเตอร์เนชั่นแนล
บุตรคนที่ 2 เป็นเพศหญิง ชื่อ ด.ญ. เดมี่ ดีน หรือ น้องเดมี่ เกิดเมื่อวันศุกร์ ที่ 16 สิงหาคม พ.ศ. 2562 (0 ปี 25 วัน) ที่ โรงพยาบาลบำรุงราษฎร์ อินเตอร์เนชั่นแนล
พิสุทธิ์ นิมมานเหมินท์

นายพิสุทธิ์ นิมมานเหมินท์ เป็นอดีตผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518

การทำงาน

นายพิสุทธิ์ เริ่มรับราชการในสังกัดกระทรวงการคลัง ต่อมาได้มีการจัดตั้งสำนักงานธนาคารชาติไทยขึ้น ในปี พ.ศ. 2483 จึงได้โอนย้ายมารับตำแหน่งหัวหน้ากองเงินกู้ และได้รับแต่งตั้งเป็นผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518
สวนทุ่ยซือ

ประวัติศาสตร์

สวนทุ่ยซือสร้างขึ้นเมืองปี ค.ศ. 1885 โดยเหรินหลานเซิง (อังกฤษ: Ren Lansheng; จีนตัวย่อ: 任兰生; พินอิน: Rènlánshēng) ข้าราชการในราชสำนักซึ่งทำงานอยู่ในมณฑลอานฮุย (อังกฤษ: Anhui province; จีน: 安徽; พินอิน: Ānhuī) ผู้ถูกกล่าวหาว่ามีความผิด ชื่อของสวนได้มาจากบทกวีที่มีชื่อว่าจั่วฉวน (อังกฤษ: Zho Zhuan; จีน: 左傳; พินอิน: Zuǒ chuán) หรือตำนานของจั่วชิวหมิง (Zhuo Qiuming's Chronicles; จีน : 左丘明; พินอิน: Zuǒ Qiūmíng) ซึ่งกล่าวว่า "Lin Fu really is a gentleman when he forwards proposals, he shows loyalty to his country, when he retreats he reflects and mends his ways". โดยมีหยวนหลง (อังกฤษ: Yuanlong; จีนตัวย่อ: 袁龙) เป็นผู้ออกแบบสวน
เดสตินี (โมดูลของสถานีอวกาศนานาชาติ)

เดสตินี (อังกฤษ: Destiny) เป็นส่วนประกอบหนึ่งของสถานีอวกาศนานาชาติเป็นปฏิบัติการของนาซาแรก ที่โคจรสถานีวิจัยถาวรตั้งแต่ สกายแล็ป ลุกขึ้นในกุมภาพันธ์ 1974
อนันต์ บุนนาค

ชีวิตส่วนตัว

อนันต์เคยแต่งงานกับ แทมมี่ แอนชูศรี สาวลูกครึ่งไทย-อเมริกัน มีบุตรด้วยกับ 3 คนคือ  น้องเก็ป, น้องกระทิ และน้องกระแต  โดยใช้ชีวิตคู่อยู่ด้วยกันนานถึง 13 ปี ก่อนจะเลิกรากันไป ปัจจุบันใช้ชีวิตคู่โดยสมรสกับนักแสดงและพิธีกรสาว ศรีพรรณ ชื่นชมบูรณ์ (อ้น) เมื่อวันที่ 28 เมษายน พ.ศ. 2550

อัลบั้ม  ขออภัยในความไม่สะดวก (2535 - ยอดขายเกิน 1 ล้านชุด)

1. หลงตัวเอง
2. ล้างใจ
3.เพราะเธอเก่า
4.คนหล่อ
5.คนอัว
6. ขออภัยในความไม่สะดวก
7. อะไรก็ได้
8. ขอแรง
9.จะรักกับผมำด้หรือเปล่า
10. ทิ้งกันหน้าดู
11.คนซบไหล่
12.ขออภัยในความไม่สะดวก (อีกที)

อัลบั้ม  อนันต์ เสนอหน้า (2537)

1. เสนอหน้า
2. เธอไม่ใช่คนเดิม
3. สงสารเถอะ
4. เฮี้ยน
5. คิดดูใหม่
6. อะไรเอ่ย
7.อย่าลังเล
8.ตาเป็นมัน
9.พอแล้ว
10.นอกคอก
ถุงน้ำดี

กายวิภาคศาสตร์

ถุงน้ำดีจะวางตัวอยู่ทางพื้นผิวด้านหน้าของตับ โดยทั่วไปจะมีความยาวประมาณ 7-10 เซนติเมตร และมีสีเขียวคล้ำซึ่งเป็นสีของน้ำดีที่เก็บสะสมอยู่ภายใน ถุงน้ำดีจะมีทางติดต่อกับตับและลำไส้เล็กตอนต้นโดยระบบท่อน้ำดี (biliary tract) โดยจะมีท่อถุงน้ำดี (cystic duct) เป็นท่อที่ต่อออกมาโดยตรงจากถุงน้ำดี ซึ่งจะไปเชื่อมต่อกับท่อน้ำดีใหญ่ในตับ (common hepatic duct) เพื่อรวมเป็นท่อน้ำดีใหญ่ (common bile duct) ซึ่งท่อน้ำดีใหญ่นี้จะไปเชื่อมรวมกับท่อตับอ่อน (pancreatic duct) แล้วเปิดออกสู่รูเปิดขนาดใหญ่ในลำไส้เล็กตอนต้น ซึ่งเรียกว่า เมเจอร์ ดูโอดีนัล แอมพูลา (major duodenal ampulla)

ระบบไหลเวียนเลือดของถุงน้ำดี

หลอดเลือดแดงที่นำเลือดออกซิเจนสูงมาเลี้ยงถุงน้ำดี คือหลอดเลือดแดงถุงน้ำดี (cystic artery) ซึ่งเป็นแขนงหนึ่งของหลอดเลือดแดงตับ ส่วนหลอดเลือดดำที่นำเลือดออกจากถุงน้ำดีคือ หลอดเลือดดำถุงน้ำดี (cystic vein) ซึ่งจะเทเข้าสู่หลอดเลือดดำพอร์ทัลต่อไป นอกจากนี้ ทั้งหลอดเลือดแดงและหลอดเลือดดำของถุงน้ำดีจะวางตัวขนานไปกับท่อถุงน้ำดีอีกด้วย

เส้นประสาท

ถุงน้ำดีจะถูกควบคุมโดยการทำงานของระบบประสาทอัตโนมัติ โดยมีเส้นประสาทเวกัส (vagus nerve) และปมประสาทซิลิแอค (celiac ganglion) ที่อยู่ในช่องท้อง เป็นโครงสร้างจากระบบประสาทที่มาเลี้ยง

หน้าที่การทำงาน

ถุงน้ำดีมีหน้าที่ในการเก็บสะสมน้ำดีได้ประมาณ 50 มิลลิลิตร (1.7 ออนซ์) โดยการหลั่งของน้ำดีจะถูกกระตุ้นเมื่ออาหารที่มีไขมันเป็นส่วนประกอบถูกลำเลียงเข้ามาใน[ลำไส้เล็ก] ซึ่งจะทำให้มีการหลั่งของฮอร์โมน[คอลิซิสโทไคนิน](cholecystokinin) ทำให้มีการหลั่งน้ำดีออกมา นอกจากนี้ ถุงน้ำดียังมีหน้าที่ในการทำให้น้ำดีที่ผลิตจากตับมีความเข้มข้นมากขึ้น ซึ่งอาศัยการดูดซึมน้ำโดย[เซลล์เยื่อบุผิว]ของถุงน้ำดี
เวียร์โคยันสค์

ภูมิอากาศ

อากาศหนาวมาก32ํ
|Feb record high C = −0.3
|Mar record high C =  4.5
|Apr record high C = 17.0
|May record high C = 28.1
|Jun record high C = 34.0
|Jul record high C = 40.0
|Aug record high C = 33.9
|Sep record high C = 25.1
|Oct record high C = 14.5
|Nov record high C =  1.1
|Dec record high C = −4.6
|year record high C = 40.0
|Jan high C = −42.7
|Feb high C = −36.6
|Mar high C = −20.0
|Apr high C =  −3.1
|May high C =   9.8
|Jun high C =  20.0
|Jul high C =  23.1
|Aug high C =  18.4
|Sep high C =   8.5
|Oct high C =  −9.0
|Nov high C = −32.4
|Dec high C = −40.2
|year high C = −8.7
|Jan mean C = −45.8
|Feb mean C = −41.4
|Mar mean C = −29.3
|Apr mean C = −12.6
|May mean C = 3.4
|Jun mean C = 13.1
|Jul mean C = 16.0
|Aug mean C = 11.4
|Sep mean C = 2.9
|Oct mean C = −14.2
|Nov mean C = −36.2
|Dec mean C = −43.4
|year mean C = −14.7
|Jan low C = −48.9
|Feb low C = −46.1
|Mar low C = −38.5
|Apr low C = −22.1
|May low C = −3.0
|Jun low C = 6.2
|Jul low C = 8.8
|Aug low C = 4.3
|Sep low C = −2.7
|Oct low C = −19.3
|Nov low C = −39.9
|Dec low C = −46.7
|year low C = −20.7
|Jan record low C = −67.8
|Feb record low C = −69.8
|Mar record low C = −60.3
|Apr record low C = −57.2
|May record low C = −34.2
|Jun record low C = −7.9
|Jul record low C = −2.8
|Aug record low C = −10.0
|Sep record low C = −22.2
|Oct record low C = −48.7
|Nov record low C = −57.2
|Dec record low C = −64.5
|year record low C = −69.8
|Jan precipitation mm = 6
|Feb precipitation mm = 6
|Mar precipitation mm = 5
|Apr precipitation mm = 6
|May precipitation mm = 12
|Jun precipitation mm = 28
|Jul precipitation mm = 33
|Aug precipitation mm = 32
|Sep precipitation mm = 14
|Oct precipitation mm = 13
|Nov precipitation mm = 10
|Dec precipitation mm = 8
|year precipitation mm = 173
|Jan precipitation days = 10
|Feb precipitation days = 8
|Mar precipitation days = 7
|Apr precipitation days = 5
|May precipitation days = 6
|Jun precipitation days = 10
|Jul precipitation days = 9
|Aug precipitation days = 9
|Sep precipitation days = 8
|Oct precipitation days = 11
|Nov precipitation days = 12
|Dec precipitation days = 11
|Jan sun = 0.0
|Feb sun = 79.1
|Mar sun = 213.9
|Apr sun = 297.0
|May sun = 300.7
|Jun sun = 309.0
|Jul sun = 300.7
|Aug sun = 232.5
|Sep sun = 141.0
|Oct sun = 74.4
|Nov sun = 21.0
|Dec sun = 0.0
|source 1 = Погода и Климат
|source 2 = Climate & Temperature (precipitation days and sunshine hours)
}}
ฮย็อนซ็อง

ประวัติ

ฮย็อนซ็อง หรือ ชิม ฮยอน-ซอง เกิดเมื่อวันที่ 9 มิถุนายน พ.ศ. 2536 ที่เมืองย็องช็อน จังหวัดคย็องซังเหนือ ประเทศเกาหลีใต้ มีสมาชิกครอบครัวด้วยกันทั้งหมด 4 คน ได้แก่ คุณพ่อ, คุณแม่, พี่ชาย, และตัวเขาเอง จบการศึกษาจากโรงเรียนมัธยมปลายย็องดง (Yeongdong High School) ในโซล ประเทศเกาหลีใต้ ในช่วงประถมศึกษาปีที่ 6 ฮย็อนซ็องได้เข้าร่วมกับกลุ่มวงดนตรีโดยรับตำแหน่ง มือกลอง แต่กลับไม่สบผลสำเร็จนัก โดยฮย็อนซ็องได้เล็งเห็นว่าผู้คนมักจะชื่นชอบในตัวนักร้องนำมากกว่าสมาชิกคนอื่นๆในวง ฮย็อนซ็องจึงเริ่มสนใจที่จะร้องเพลง โดยเริ่มเรียนร้องเพลงในช่วงมัธยมศึกษาปีที่ 1 ในขณะนั้นอาจารย์ผู้สอนร้องเพลงได้เล็งเห็นถึงความสามารถและพรสวรรค์ในการร้องเพลงของฮย็อนซ็อง จึงได้แนะนำให้ไปออดิชั่นตามค่ายเพลงต่างๆ เพื่อที่จะได้โอกาสในการเดบิวต์เป็นศิลปิน ต่อมาในช่วงมัธยมปลายปีที่ 3 ฮย็อนซ็องผ่านการออดิชั่นกับค่ายStarship Entertainment และใช้เวลาในการเทรนนิ่งเพียง 1 ปีก่อนที่จะเดบิวต์โดยเป็น 1 ในสมาชิกของวง บอยเฟรนด์ ในตำแหน่ง นักร้องเสียงหลัก
เฉิน ป๋อหลิน

ประวัติ

เฉินป๋อหลิน ชื่อเดิม เฉินเหว่ยจื้อ ชื่อภาษาอังกฤษคือ วิลสัน ชาน Wilson Chan ชื่อของแฟนๆ ชาวญี่ปุ่น คือ ไมกาว่า Maikawa เกิดวันที่ 27 สิงหาคม ค.ศ. 1983 ที่กรุงไทเป ไต้หวัน กรุ๊ปเลือด B สูง 178เซนติเมตร หนัก 65 กิโลกรัม รักการเต้น ฮิพ-ฮ็อพ เล่นกีตาร์ กีฬาโปรดคือว่ายน้ำ ชอบสีดำ ขาว แดง เหลือง ชอบกินบะหมี่ และช็อกโกแลต ชอบใส่เสื้อยืดพิมพ์ลายเยอะๆ กับกางเกงที่ไม่ฟิตจนเกินไป ไม่งั้นจะรู้สึกไม่ค่อยสบายตัวเลยไปถึงขั้นที่ว่ามันหมือนกับตัวเขาโป๊นั่นทีเดียว เฉินป๋อหลิน เป็นดาราเอเชียที่พูดภาษาอังกฤษค่อนข้างดีคนหนึ่ง เพราะวัยประถมเคยไปเรียนและใช้ชีวิตที่สหรัฐ อเมริกาพักหนึ่ง แต่อยู่ที่นั่นเขาบอกว่าเป็นชีวิตที่น่าเบื่อ หาเพื่อนซี้ไม่ได้เลยซักคน ในที่สุดก็กลับมาเรียนต่อที่ไต้หวัน ช่วงมัธยมต้น เป็นนักบาสเกตบอลของโรงเรียน ได้รับฉายาว่า หนุ่มสลาตัน เพราะความว่องไว เล่นลูกได้รวดเร็ว เป็นดาวเด่นมีสาวๆ มาชมชอบเขาเยอะมาก ภูมิใจไปเลย เขายอมรับว่าไม่ค่อยวางแผนกับอนาคตสักเท่าไหร่ ตอนที่จะจบ ม.ปลาย ต้องเขียนความฝันในอนาคตลงไปในหนังสือทำเนียบรุ่น ก็เขียนลงไปว่าอยากเป็นนักบาสเกตบอล เฉินป๋อหลิน มาดกวน กระทั่งให้สื่อถ่ายรูปก็มีลีลาไม่เบา แอ๊กชั่นไม่ซ้ำ เขาบอกว่าติดนิสัยทำหน้าแบบต่างๆ มาตั้งแต่เด็กๆ แล้ว เห็นรูปตัวเองสมัยเด็กๆ ยังอดขำไม่ได้เลย เคยมีคนถามว่าลักษณะท่าทางแบบนั้นเลียนมาจากใคร เขาก็ตอบว่าคงจะเป็นจิม แครี่ย์ มั้งครับ ความหล่อเหลามากบวกกับบุคลิกที่มีความเป็นตัวของตัวเองมาก สะดุดตาแมวมองขณะเขาเดินเที่ยวในย่านซีเหมินติ่ง โดนจีบไปเล่นบทนำในภาพยนตร์เรื่อง Blue Gate Crossing หรือ สาวหน้าใสกับนายไบซิเคิล และได้ฉายาว่า นายไบซิเคิล ตลอด หลังจากนั้นก็มีละครทีวีเรื่อง SONIC YOUTH-สู้สุดใจนายไบซิเคิล ส่วนผลงานต่อไปคือ The Twin Effects ภาคสอง ประชันลูกชายเฉิงหลง การเข้าวงการมาตั้งแต่อายุยังน้อย ทำให้พบเห็นและสัมผัสถึงประสบการณ์ที่ยากจะลืมเลือน และมีมุมมองกว้างขึ้น สำหรับทรรศนะต่อวงการบันเทิง เมื่อก่อนเขาคิดเพียงว่าแค่หน้าตาดีหน่อยกับมีความสามารถอีกสักนิดก็เป็นดาราได้แล้ว ส่วนเรื่องอื่นๆ ค่อยมาฝึกกัน แต่เมื่อเข้ามาแล้วก็รู้คิดผิดถนัด แอบหักอกสาวๆ เมืองไทยเล่นหน่อยดีกว่า หนุ่มเฉินเขามีเจ้าของหัวใจแล้ว โดยให้สัมภาษณ์ถึงแฟนสาวชาวไต้หวันอยู่บ่อยๆ ชื่อ ซินดี้
ปี่ภูไท

ปี่ภูไท หรือ ปี่ลูกแคน เป็นเครื่องดนตรีของชนเผ่าภูไทจังหวัดกาฬสินธุ์ สกลนคร นครพนม อุดรธานี มุกดาหาร ในภาคอีสานของประเทศไทย และในแขวงสุวรรณเขต แขวงเชียงขวาง และแขวงคำม่วนในประเทศลาว ส่วนใหญ่ปี่ชนิดนี้เริ่มจะหายไปแล้ว เพราะไม้ไผ่ลูกแคนหรือไม้ไผ่เฮี้ยเริ่มหายาก เพราะมีไม่มากเหมือนสมัยก่อน ปี่ภูไทมีลักษณะคล้ายปี่จุมของภาคเหนือ เพราะมีลิ้นที่ทำจากโลหะจำพวก ทอง ทองแดง เงิน และมีเสียง วิธีการเป่าที่คล้ายกัน ปี่ภูไท ใช้บรรเลงกับเครื่องดนตรีชนิดอื่นๆได้ เช่น แคน พิณ ซอ ปัจจุบันมีปราชญ์ชาวบ้านผู้เชี่ยวชาญ 1 ท่าน อยู่ที่บ้านกุดหว้า ตำบลกุดหว้า อำเภอกุฉินารายณ์ จังหวัดกาฬสินธุ์ คือ คุณพ่อเมฆ ศรีกำพล ศิลปินมรดกอีสาน สาขาปี่ภูไท มหาวิทยาลัยขอนแก่น
บีเอ็นเคเฟสติวัล

สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
โรคอ้วน

การจัดการ

การรักษาโรคอ้วนหลักประกอบด้วยการจำกัดอาหารและการออกกำลังกาย โปรแกรมอาหารอาจทำให้น้ำหนักลดได้ในช่วงสั้น ๆ แต่การรักษาการลดน้ำหนักนี้บ่อยครั้งเป็นเรื่องยากและมักต้องอาศัยการออกกำลังกายและการได้รับพลังงานจากอาหารน้อยลงเป็นส่วนหนึ่งของวิถีชีวิตของบุคคลอย่างถาวร สัดส่วนความสำเร็จของการรักษาการลดน้ำหนักโดยไม่มีการเปลี่ยนแปลงวิถีชีวิตนั้นต่ำ โดยมีพิสัยระหว่าง 2–20% การเปลี่ยนแปลงอาหารและวิถีชวิตมีประสิทธิภาพในการจำกัดน้ำหนักเพิ่มเกินในสตรีมีครรภ์และให้ผลลัพธ์ดีขึ้นแก่ทั้งมารดาและบุตร